《和邓尚龙贺新竖旗竿之作》
明代·张嗣纲

潜名避世入山中，木石之居自不同。岂为弃官垂五柳，却缘先宦树孤松。

村边组帛非鸿雉，洞口旄竿起蝀虹。莫笑我家犹混俗，他年赤帜不如公。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。